
A halál átszublimál az életbe. Bartis Attila A nyugalom című regényének elemzése

A dolgozat Bartis Attila második regényével, A nyugalommal foglalkozik, azonban az elemzés során szem előtt tartja az egész életművet és igyekszik felfedni az érdekes kapcsolódási pontokat az író többi művével. A fő kérdések a következők: mit kezdenek a főszereplők saját bestialitásukkal és van-e kiút ebből a szörnyű életből? Az elemzés azt igyekszik bizonyítani, hogy – a látszat ellenére – megvalósul a megújulás a regény során. A dolgozat tehát a feltámadásra, a megújulásra és a ciklikusságra koncentrál. A fő irányvonalak pedig az anya halála, Lázár atya alakja, a Hold-szimbolika és az autopoétikus utalások Weér Andor és Bartis Attila regénye között. Jelen értelmezés szerint Bartis Attila könyvében Weér Andor addig nem nyugodhat meg, míg meg nem írja A nyugalom című könyvet.



